振豪乃集所募乡保壮勇，乘城障。王塞城四门，民避寇至不得入，振豪力请开门，单骑出劳军，辨土着，纳其老弱，而简壮健，编关厢协守。贼知有备，突走诸属县。振豪复为声援，于是南阳十三城皆独完。王益惎间之，得旨镌级，又朦胧奏振豪擅杖亲藩典仗，诏逮振豪系狱。礼部侍郎陈子壮疏救，不报。久之，王以他不法事夺爵锢高墙，振豪得释归。